Statue av Modeste Testas, på *quai des Chartrons* i Bordeaux.
**Al Pouessi**, døpt **Marthe Adélaïde Modeste Testas** og alment kjent under navnet **Modeste Testas** (1765-1870) var en etiopisk kvinne ble fanget og gjort til slave, kjøpt i Vest-Afrika av kjøpmenn fra Bordeaux og solgt til en slaveplantasje på Hispaniola i Karibia. Hun ble senere frigitt. En av hennes etterkommere er en tidligere president for Haiti, François Denys Légitime.

Liv og virke
------------

Modeste Testas ble født med navnet Al Pouessi, etter fortellingene i Etiopia i Østafrika. Hun ble fanget i et raid i en alder av fjorten år etter en strid med en annen stamme, og transportert til Vestafrika hvorfra hun ble solgt. Hun ble kjøpt mellom 1778 og 1781 av Pierre og François Testas, som var kjøpmenn og slavehandlere fra Bordeaux og eiere av en sukkerplantasje på øya Hispaniola.

Hun kom til Bordeaux, der hun ble døpt av brødrene Testas i 1781 som gav henne navnet *Marthe Adelaïde Modeste Testas*. Samme år ble hun transportert med François Testas til deres plantasje på Hispaniola. Hun fikk to barn med sin eier. Som slave kunne hun ikke gi samtykke, og omstendighetene ved deres forhold kjennes ikke.

I 1795 flyttet François Testas fra Haiti (vestre del av Hispaniola) til New York. Han medbrakte sine slave-tjenestefolk, blant dem Modeste Testas og Joseph Lespérance. Etter å ha flyttet til Baltimore døde François i Philadelphia. I sin testamente frigjorde han de slaver som han eide. For Testas var en av betingelsene for hennes frigivelse imidlertid at hun skulle gifte seg med Lespérance.

Paret vendte tilbake til Hispaniola hvor Modeste Testas arvet land. Hun og Lespérance fikk flere barn.

 Billedhuggeren Woodly Caymitte ved sin statue av Modeste Testas.
Modeste Testas døde i 1870 i en alder av 105 år på sin eiendom i nærheten av byen Jérémie.

Ettermæle
---------

Et av Modeste Testas' barnebarn, François Denys Légitime, som var sønn av Tinette Lespérance, ble Haitis president fra 1888 til 1889.

Den 10. mai 2019 ble en bronsestatue av Testas, laget av den haitiske skulptør Woodly Caymitte, avduket i Bordeaux. Statuen er 1,7 m høy og er plassert i Bordeaux ved floden Garonnes bredd, hvorfra skip løp ut og over Atlanterhavet.

Statuen ble funnet overhelt med hvit maling den 13. september 2021. Motivet ble antatt å være knyttet til rase (rasisme). Rådmann Stephane Gomot uttalte at hvis rasisme kan bekreftes å være motivet, vil det bety et «meget voldsomt angrep på alt hva denne statue representerer», herunder «minnet om mennesker som ble deportert av slavehandlere».

Litteratur
----------

* Lorraine Manuel Steed: *Modeste Testas: Sur les traces de mon ancêtre esclave africaine à Saint-Domingue au XVIIIe siècle*, ISBN 978-99970-974-7-7, Haiti 2021

Referanser
----------

1. 1 2 3 4  Hadson, Albert. «La France va honorer la grand-mère d'un ancien président haïtien». *archive.wikiwix.com*. Besøkt 23. mars 2021.
2. ↑  Jahan, Sébastien (1. september 2020). «Collectif "Sortir du colonialisme Gironde ", Guide du Bordeaux colonial et de la métropole bordelaise. Paris, Syllepse, 2020, 247 p. 10 €.». *Cahiers d'histoire. Revue d'histoire critique* (146). doi:10.4000/chrhc.14863.
3. 1 2  «La mémoire de l’esclavage et de la traite négrière à Bordeaux» (PDF). Arkivert fra originalen (PDF) 23. oktober 2020. Besøkt 14. september 2021.
4. ↑  Testas-brødrene er omtalt i bind 3 av boken *La part Française de l'Isle de Saint-Domingue* af Médéric Louis Élie Moreau de Saint-Méry. p.  1552.
5. 1 2  «Modeste Testas - Mémoire de l'esclavage et de la traite négrière - Bordeaux». *www.memoire-esclavage-bordeaux.fr* **(fransk)**. Besøkt 23. mars 2021.
6. ↑  «Journée de commémoration de la traite négrière : la statue d'une ancienne esclave installée à Bordeaux». *France Bleu* **(fransk)**. 10. mai 2019. Besøkt 23. mars 2021.
7. 1 2  «Haiti - Memory : Bordeaux inaugurates the statue of a slave of the Haitian sculptor, C. Woodly - HaitiLibre.com : Haiti news 7/7». *www.haitilibre.com*. Besøkt 23. mars 2021.
8. ↑  «Bordeaux : et l'esclave Modeste Testas sortit de l'oubli». *SudOuest.fr* **(fransk)**. Besøkt 23. mars 2021.
9. ↑  Onishi, Norimitsu (24. juni 2020). «George Floyd's Killing Forces Wider Debate on France's Slave-Trading Past». *The New York Times* **(engelsk)**. ISSN 0362-4331. Besøkt 23. mars 2021.
10. ↑  AFP. «Noting colonial past, French city adds info plaques to slave trader street signs». *www.timesofisrael.com* **(engelsk)**. Besøkt 23. mars 2021.
11. ↑  Forrest, Alan (2020). «Remembering and forgetting: How France's slaving ports have come to terms with their past». *History Compass*. 18 (10): e12632. doi:10.1111/hic3.12632.
12. ↑  «French slave statue defaced in apparent racist attack» **(engelsk)**. BBC. 13. september 2021.